polyglot-tagger/wikipedia-language-snippets-filtered huggingface dataset:
ఇప్పటివరకు ప్యా రడైజ్ హోటళ్లలో పనిచేసే వారంతా హోటల్ మేనేజ్‌మెంట్‌లలో శిక్షణ పూర్తి చేసినవారే. ఎక్కడో కోర్సులు పూర్తి చేసిన వారికి కాకుండా తామే సొంతగా శిక్షణ ఇవ్వటానికి ప్యారడైజ్ హోటల్ ప్రయత్నాలు మొదలుపెట్టింది. ఇందుకోసం ‘ప్యారడైజ్ ఫౌండేషన్’ను ఏర్పాటు చేయనున్నారు. నగరంలో ఉన్న నిరుద్యోగ సమస్యను తీర్చేందుకు ‘ప్యారడైజ్ రెస్టారెంట్ మేనేజ్‌మెంట్’ను కూడా ప్రారంభించనున్నారు. హోటల్ మేనేజ్‌మెంట్‌లో శిక్షణతో పాటు శిక్షణానంతరం తమ బ్రాంచీల్లో ఉద్యోగులుగా కూడా నియమించుకుంటారు.
దేశ, విదేశీ ప్రతినిధుల నోరూరించే ప్యారడైజ్ బిర్యానీ తయారీకి వస్తువుల్ని దేశంలోని వివిధ ప్రాంతాల నుండి దిగుమతి చేసుకుంటారు. ప్యారడైజ్ బిర్యానీకి ఉపయోగించే ధావత్ బాస్మతీ బియ్యాన్ని ఢిల్లీ నుంచి, సుగంధ ద్రవ్యాలైన సాఫ్రాన్‌ను కాశ్మీర్, ఇరాన్ నుంచి దిగుమతి చేసుకుంటారు. మాంసం ఉత్పత్తుల్ని మాత్రం హైదరాబాద్‌లోని చెంగిచెర్ల నుంచి, తృణ ధాన్యాలు, గరం మసాలా, ఇతర దినుసులన్నిటినీ బేగంబజార్ నుంచే తెచ్చుకుంటారు. ఇవన్నీ స్థానికంగా లభించేవే.
2014 నాటికి సికింద్రాబాద్ ప్యారడైజ్‌తో పాటు హైదరాబాద్‌లో 6 ప్యారడైజ్ హోటళ్లున్నాయి. హైటె క్‌సిటీ, మాసబ్‌ట్యాంక్, ఎన్టీఆర్ గార్డెన్, కూకట్‌పల్లి, బేగంపేటల్లో ఇవి పనిచేస్తున్నాయి. ఈ ఏడాదిలో దిల్‌సుఖ్‌నగర్, ఏఎస్‌రావ్ నగర్, నాంపల్లి, ఎర్రగడ్డ ప్రాంతాల్లో మరో 4 హోటళ్లు ప్రారంభం కానున్నాయి. ఇప్పటికే అందుబాటులో ఉన్న కూకట్‌పల్లి ప్యారడైజ్ హోటల్ నుంచి హోమ్ డెలివరీని కూడా ప్రారంభిస్తున్నారు.
ప్యారడైజ్ హూటల్ హైదరాబాదు, సికింద్రాబాదు జంటనగరాలలో ఒక పేరెన్నికగల ఆహార కేంద్రము. ఇచ్చట లభించే బిరియాని, కబాబ్స్ ను రుచి చూడటం కోసం హైదరాబాదును సందర్శించే ఆహారప్రియులు ఇచ్చటికి విచ్చేయడము ఆనవాయితీ.
వీరు బిర్యానీ కోసం ఉపయోగించే మాంసం ఎంత లేతదంటే. పచ్చి మాంసంతోనే బిర్యానీ వంటకం మొదలుపెడతారు. హైదరాబాద్ నుంచి దుబాయ్, ముంబై, చెన్నై నగరాలకు విమానాల్లో బిర్యానీ పార్శిల్స్ వెళ్తుంటాయి.
అనంతగిరిలో ఉన్న ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు నవీపేట్లో ఉన్నాయి. సమీప జూనియర్ కళాశాల నవీపేట్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నిజామాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
అనంతగిరిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఇది మండల కేంద్రమైన నవీపేట్ నుండి 8 కి. మీ. దూరం లోను, సమీప పట్టణమైన నిజామాబాద్ నుండి 10 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
1510లో సౌత్ గోవా ప్రాంతంలో పోర్చుగీసు కాలనీ స్థాపినచబడింది. 17 - 18 శతాబ్ధాలలో ఆ కాలనీ ప్రస్తుత సరిహద్దుల వరకు విస్తరించబడింది. 1961 డిసెంబర్ 19 లో గోవా భారతదేశంతో విలీనం చెయ్యబడింది. అలోగే మరొక రెండు పోర్చుగీసు భూభాగాలతో చేర్చి కేంద్రపాలిత ప్రాంతంగా రూపొందించబడింది. అలాగే 1965లో గోవా ఒకేఒక జిల్లాగా రూపొందినచబడింది. 1987 మే 30న గోవాకు రాష్ట్ర అంతస్తు ఇస్తూ రెండు జిల్లాలుగా విభజించబడింది. డయ్యూ, డామన్ మాత్రం కేంద్రపాలిత ప్రాంతంగా మిగిలిపోయింది. గోవా నార్త్ గోవా, సౌత్ గోవా అనే రెండు విభాగాలుగా విభజించబడింది.
సౌత్ గోవా జిల్లా కేంద్రం మారిగావ్. జిల్లా మార్గావ్, మర్మగోవా , క్యూపెం 3 ఉప విభాగాలుగా విభజించబడి ఉంది. అలాగే మర్మగోవా, సాల్సిటే , క్యూపెం, కంకోనా , సంగ్యూం, ధర్బండోరా అనే 6 తాలూకాలుగా విభజ్ంచబడ్డాయి. ప్రత్యేకమైన జిల్లా కార్యాలయాల భవనాలు మార్గావ్‌లో ఇంటర్‌సిటీ బస్టాండ్ పక్కన ఉన్నాయి. సాంఘిక కార్యకర్త, మునుపటి మంత్రి అయిన మాథనీ సాల్దంహా తరువాత ఆయన పేరును జిల్లాకార్యాలయాలకు పెట్టారు.
గోవా రాష్ట్రం లోని రెండు జిల్లాలలో " సౌత్ గోవా " లేదా దక్షిణ గోవా ఒకటి. కొంకణి భూభాగంలోని జిల్లాలలో సౌత్ గోవా ఒకటి. జిల్లా ఉత్తర సరిహద్దులో నార్త్ గోవా, తూర్పు, దక్షిణ సరిహద్దులో కర్నాటక రాష్ట్రంలోని ఉత్తర కన్నడ జిల్లా పడమటి సరిహద్దులో అరేబియా సముద్రం ఉన్నాయి.
సౌత్ గోవా జిల్లాకు కలెక్టర్‌గా ఆర్.మిహర్ వర్ధన్ నియమించబడ్డాడు. ఒక్కో తాలూకాకు ఒక్కో డిప్యూటీ కలెక్టర్, మామ్లాత్దార్లు నియమించబడ్డారు. మార్గావ్ జిల్లా కేంద్రంగా ఉంది.
పశిమబెంగాల్ డిలిమినేషన్ ఆఫ్ కంసిస్టెన్సీస్ సిఫారుసుతో డిలిమినేషన్ కమిషన్ " ఆదేశానుసారం హుగ్లీ జిల్లాలోని నియోజకవర్గాల పునర్విభజన తరువాత జిల్లా 18 అసెంబ్లీ నియోజకవర్గాలుగా విభజించబడింది.
అయినప్పటికీ పోర్చుగీసు వారు వారి ఆధికారాన్ని దురుపయోగ పరుస్తూ, బానిస వ్యాపారం, దోపిడీ, మతమార్పిడికి ఉపయోగించుకున్నారు. తరువాత క్రమంగా వారు మొగలు సామ్రాజ్యానికి పన్నులు చెల్లించడం మానుకున్నారు. ఫలితంగా షాజహాన్ బెంగాల్ ప్రతినిధికి ఖాసింఖాన్ జువాయ్నికి హుగ్లీ అధికారాన్ని రద్దుచేయాలని ఆదేశం జారీ చేసాడు. ఫలితంగా జరిగిన యుద్ధంలో పోర్చుగీసు వారికి విజయం లభించింది.హుగ్లీలో ప్రవేశించిన యురేపియన్ శక్తులలో డచ్, డెన్మార్క్, బ్రిటన్, ఫ్రెంచ్,బెల్జియం, జర్మనీ మొదలైన వారు ప్రధానులు. డచ్ వ్యాపారులు వారి కార్యక్రమాలకు హుగ్లీ కేంద్రంగా చేసుకున్నారు. ఇది హుగ్లీకి దక్షిణంగా ఉంది. ఫ్రెంచ్ వారు చందన్నగర్‌ను తమ వాణిజ్య స్థావరంగా మార్చుకున్నారు. అలాగే నగరన్ని తమ ఆధీనంలోకి తీసుకున్నారు. డెన్మార్క్ వారు తమ స్థావరాన్ని శ్రీరాంపూర్‌లో ఏర్పరచుకున్నారు. ఈ నగరాలన్నీ హుగ్లీ నదికి పశ్చిమ తీరంలో ఉన్నాయి. ఇవి అన్నీ రేవుపట్టణాలుగా ఉన్నాయి. క్రమంగా యురేపియన్ శక్తులలో బ్రిటన్ శక్తివంతమైనదిగా మారింది.
చందితల-1 కమ్యూనిటీ డెవలప్మెంట్ బ్లాక్:- అంటే 9 గ్రామ పంచాయితీలతో కూడిన గ్రామీణ ప్రాంతాలను కలిగి ఉంది. (అనియా, భబతిపూర్, గంగాధర్పూర్, హరిపూర్, క్రిష్ణరాంపూర్,
చందితల -2 కమ్యూనిటీ డెవలప్మెంట్ బ్లాక్:- 11 గ్రామ పంచాయిలతో కూడిన గ్రామీణ ప్రాంతాలు , 10 సెన్సస్ పట్టణాల ఉన్నాయి: బేగంపూర్ , ఖర్సరై, పూర్భా తాజ్పూర్, చిక్రండ్, పైరగచ్చ, మనోహరపూర్, బరిఝతి, గరళగచ్చ, క్రిష్ణపూర్ , మ్రిగల.
శ్రీరాంపూర్- ఉత్తరపరా కమ్యూనిటీ అభివృద్ధి బ్లాక్:- 6 గ్రామ పంచాయితీలతో కూడిన 6 పట్టణాలు గ్రామీణ ప్రాంతాల్లో ఉన్నాయి: రఘునాథ్ ,
చందన్నగోర్ ఉపవిభాగం:- చందన్నగర్ మునిసిపల్ కార్పొరేషన్, 3 మున్సిపాలిటీలు , చంపదని, తారకేశ్వర్), మూడు సమాజ వికాస అభివృద్ధి కూటముల: హరిపాల్, సింగూర్, తారకేశ్వర్.
శ్రీరాం పూర్ ఉపవిభాగం:- 6 మున్సిపాలిటీలు (సెరంపోర్, ఉత్తరపరా కోట్రంగ్, దంకుని, కొన్నగర్, రిష్ర, బైద్యబతి ), నాలుగు కమ్యూనిటీ అభివృద్ధి బ్లాక్స్ ఉన్నాయి: చందితల-1, చందితల-2, జంగిపర, శ్రీరాంపూర్, ఉత్తరపరా.
అరంబాగ్లో ఉపవిభాగం అరంబాగ్ పురపాలక, ఆరు కమ్యూనిటి అభివృద్ధి బ్లాక్స్ ఉన్నాయి: అరంబాగ్, ఖనాకుల్ -1, ఖనాకుల్-2, గోఘాట్-1, గోఘాట్-2, పుర్సుర.
షెడ్యూల్డ్ జాతి , షెడ్యూల్డ్ కులాల రిజర్వేషన్ నియోజకవర్గాలు:- బలాగర్, ధానియఖాలి, ఖానాకుల్ , గోఘట్ . హౌరా జిల్లా నుండి 2 అసెంబ్లీ నియోజకవర్గాలతో చేర్చి.
అరంబగ్ పార్లమెంటరీ నియోజకవర్గం నుండి తారకేశ్వర్, పుర్సురా, ఖాంఖుల్, అరంబాగ్ , గోఘట్. పశ్చిమ మదినాపూర్ జిల్లా నుండి 2 అసెంబ్లీ నియోజకవర్గాలతో చేర్చి. అసెంబ్లీ నియోజక వర్గాలు.
కత్వా పార్లమెంటరీ నియోజకవర్గం నుండి బాలాఘర్ , పదుయా , బర్ధామన్ జిల్లా నుండి 2 శాసనసభ నియోజకవర్గాలతో చేర్చి. శాసనసభ నియోజక వర్గాలు.
చింసురా మోగ్రా కమ్యూనిటీ డెవలప్మెంట్ బ్లాక్:- 10 గ్రామ పంచాయితీలు కలిగిన గ్రామీణ ప్రాంతాలున్నాయి: 9 పట్టణాలు: కొడాలియా, రఘునాథ్ , మధుసూధంపూర్ , అమోద్ఘట, షంకరనగర్, చక్ బంస్బెరియా, కులిహండా, సిమ్లా , ధర్మపూర్ , సప్తగ్రాం, మోగ్రా.
పన్దుయా కమ్యూనిటీ డెవలప్మెంట్ బ్లాక:- 16 గ్రామ పంచాయితీలతో గ్రామీణ ప్రాంతాలు, ఒక పట్టణం: పన్దుయా ,పొల్బా.
ఈ ప్రాంతానికి వచ్చిన మొదటి యురేపియన్ నావికుడు వాస్కోడిగామా. 1536లో పోర్చుగీసు వ్యాపారులు సుల్తాన్ మొహమ్మద్ షాహ్ వద్ద ఈ ప్రాంతంలో వ్యాపారం చేయడానికి అనుమతిని పొందారు. పురాతన కాలంలో హుగ్లీ నదీప్రవాహాలు ప్రధాన వస్తురవాణా మార్గాలుగా సహకరించాయి.
కొన్ని దశాబ్ధాలుగా పశ్చిమబెంగాలులో హుగ్లీ వాణిజ్యపరంగా ప్రధాన కేంద్రంగా అభివృద్ధి చెందింది. అలాగే ప్రధాన రేవుపట్టణంగా కూడా అభివృద్ధి చెందింది. 1579-80లో అక్బర్ చక్రవర్తి పోర్చుగీసు కేప్టన్‌కు బెంగాలులో ఒక పట్టణం నిర్మించడానికి అనుమతి ఇచ్చాడు. 1599లో పోర్చుగీసు వ్యాపారులు బండేల్ వద్ద ఒక కాంవెంట్, చర్చి స్థాపించారు.
ఆరంభంలో బ్రిటన్ తమ స్థవరాన్ని ఇతర యురేపియన్ల వలె హుగ్లీ, దాని పరిసర ప్రాంతాలలో ఏర్పరచుకున్నారు. అయినప్పటికీ 1690లో జాబ్ చర్నాక్ బ్రిటన్ స్థావరాన్ని హుగ్లీ-చింసురా నుండి కోల్‌కాతాకు మార్చాలని నిర్ణయించుకున్నాడు. అందుకు కారణం సురక్షిత ప్రదేశం, బంగాళాఖాతం సమీపంలో ఉండడం. ఫలితంగా బెంగాల్ వాణిజ్యకేంద్రం హుగ్లీ నుండి కొలకత్తాకు మారింది. ఫలితంతా హుగ్లీ తన వాణిజ్య ముఖ్యత్వ వైభవాన్ని కోల్పోయింది. " బాటిల్ ఆఫ్ బక్సర్ " తరువాత ఈ ప్రాంతం తమ పూర్తిగా బ్రిటిష్ ఆధీనం లోకి మారింది.1947లో భారతదేశానికి స్వతంత్రం లభించే వరకు ఈ ప్రాంతం బ్రిటిష్ ఆధీనంనే ఉంది. స్వాతంత్ర్యం వచ్చిన తరువాత ఈ ప్రాంతం పశ్చిమ బెంగాల్‌లో కలుపబడింది.
షెడ్యూల్డ్ జాతి , షెడ్యూల్డ్ కులాల రిజర్వేషన్ నియోజకవర్గాలు:- బలాగర్,ధనేకలి, అరంబాగ్ , గోఘాత్, హౌరా జిల్లా నుండి 2 అసెంబ్లీ నియోజకవర్గాలతో చేర్చి.
అరంబాగ్ పార్లమెంటరీ నియోజకవర్గం నుండి హరిపాల్, తారకేశ్వర్, పుర్సురా, అరంబాగ్, గోహత్ , ఖాంకుల్ , పశ్చిమ మెదీనీపూర్ జిల్లా నుండి 1 అసెంబ్లీ నియోజకవర్గాలతో చేర్చి. అసెంబ్లీ నియోజక వర్గాలు.
పశ్చిమ బెంగాల్ రాష్ట్రంలో అభివృద్ధి చెందిన జిల్లాలలో హుగ్లీ జిల్లా ఒకటి. జిల్లా ప్రధానంగా జనపనార పంట, జనపనార పరిశ్రమ, జనపనార వర్తకాలకు కేంద్రంగా ఉంది. జిల్లాలో పారిశ్రామిక సమూహాలు లు ఉన్నాయి. ఉత్తరపరాలో దేశంలో అతిపెద్ద కార్లతయారీ సంస్థ అయిన " హిందూస్థాన్ మోటర్స్ " ప్లాంటు ఉంది. హుగ్లీ నదీతీరంలో ఉన్న
హరిపాల్ కమ్యూనిటీ అభివృద్ధి బ్లాక్:- 15 గ్రామ పంచాయితీలతో గ్రామీణ ప్రాంతాలను కలిగి ఉంది. ఒక పట్టణం; సింగూర్
హుగ్లీ జిల్లా బర్ద్వాన్ పోలీస్ రేజ్‌లోకి చేరుతుంది. సూపరింటెండెంట్ ఆఫ్ పోలిస్ జిల్లా పోలీస్ చీఫ్‌గా ఉంటాడు. 23 పోలీస్ స్టేషన్లు పనిచేయడానికి డిస్ట్రిక్ ఇంటెలిజంస్ బ్రాంచ్, డిస్ట్రిక్ ఎంఫోర్చ్మెంటు శాఖ , డిస్ట్రిక్ రిజర్వ్ పోలీస్ ఫోర్స్ 3 అడిషనల్ సూపరింటెండెంట్ ఆఫ్ పోలిస్ అధికారుల సాయంతో సహకరిస్తుంది.
పశ్చిమ బెంగాల్ రాష్ట్ర 20 జిల్లాలలో హుగ్లీ జిల్లా ఒకటి. ఈ జిల్లాలో ప్రవహిస్తున్న హుగ్లీ నది కారణంగా జిల్లకు ఈ పేరు వచ్చింది. జిల్లాకేంద్రంగా హుగ్లీ-చింసురా ఉంది. జిల్లా 4 ఉపవిభాగాలుగా విభజించబడి ఉంది: హుగ్లీ-చింసురా , చందన్నగర్, సెరాంపోర్, అరంబాగ్. ఇది కోల్‌కాతా మెట్రోపాలిటన్ ప్రాంతంలో భాగంగా ఉంది.
హుగ్లీ నది పశ్చిమ తీరంలో ఉన్నందున ఈ జిల్లాకు ఈ పేరు వచ్చింది. ఇది కొలకత్తాకు 40కి.మీ దూరంలో ఉంది. 15వ శతాబ్దంలో ఈ పట్టణం నదీతీర రేవుపట్టణంగా ఉంది. ఈ జిల్లాకు వేలాది
జిల్లా చాలావరకు చదునైన భూభాం కలిగి ఉంది. జిల్లాలో భూభాగ వ్యత్యాసం 200 మీ ఎత్తు మాత్రమే ఉంది. జిల్లా తూర్పు సరిహద్దులో హుగ్లీనది, బంకురా, దక్షిణ సరిహద్దులో హౌరా, ఉత్తర సరిహద్దులో బర్ధామన్, వాయవ్య సరిహద్దులో మేదినీపూర్ జిల్లాలు ఉన్నాయి.
పురపాక ప్రాంతం కాక ఒక్కొక ఉపవిభాగం గ్రామీణ ప్రాంతాలు, పట్టణంతోకూడిన కమ్యూనిటీ డెవెలెప్మెంటు బ్లాకులు ఉంటాయి.
కోటా లక్ష్మీప్రసాద్ గారికీ(ఈయన ఓ ఎలక్ట్రటికలర్ ఇంజనీరు మరియు ప్రఖ్యాత తెలుగు సినిమా రచయిత- మరియు సంభాషణారచయిత , స్క్రీన్ ప్లే రచయిత - హైదరాబాద్ నివాసం) అంకింతం ఇచ్చారు. మానసపుత్రిక మరణాని ఖిన్నుడయినా ఆవిషాదంలోంచి బయటపడేందుకు భళ్ళీ రచనావ్యాసాంగం మొదలుపెట్టి. వాల్టర్ రూబెన్ అనే జర్మన్ శాస్త్రవేత్త జర్మన్ లో రచించిన "ప్రాచీన భారత దేశంలో బానిసల స్థితిగతులు"అనే గ్రంథాన్ని తెలుగులోనికి అనువదించారు. గోవా స్వాతంత్ర్యోద్యమం నేపథ్యంగా అతడు ఆమె నాలుగోభాగాన్ని పూర్తిచేసి ప్రచురించారు. పులుపుల శివయ్యగారి పురస్కారం అందుకున్నారు దానికిగాను "ఆధునిక ఆంధ్ర కవితా ఉద్యమం"అని ఓ వ్యాసాన్ని రాస్తే అరసం వారు దాన్ని ప్రచురించారు.
ఉప్పల లక్ష్మణరావు కమ్యూనిస్టు సిద్ధాంతాన్ని వ్యక్తిగతంగా నమ్మి తదనుగుణమైన కృషి సాగించారు. మాస్కోలో ప్రగతి ప్రచురణాలయంలో రష్యన్ సారస్వాన్ని అనువదించారు. రష్యన్-తెలుగు నిఘంటువు తయారుచేశారు. వీరు స్విట్జర్లాండ్ కు చెందిన మహిళ మెల్లీని వివాహం చేసుకున్నారు. రష్యా నుంచి భారతదేశానికి తిరిగి వచ్చాకా బరంపురంలో "వికాసం" అనే సాహిత్యసంస్థతో అనుబంధాన్ని కొనసాగిస్తూ 1985లో మరణించారు.
లక్ష్మణరావు "అతడు-ఆమె" నవల రచన ద్వారా తెలుగు నవల రంగంలో కీర్తిని ఆర్జించారు. మూడు భాగాలుగా ఉండే ఈ నవల భారతస్వాతంత్ర్య పోరాటాన్ని చిత్రీకరించే చారిత్రిక నవల. ఈ నవల పాఠకుల ఆదరణతో పాటుగా విమర్శకుల ప్రశంసలు కూడా పొంది లక్ష్మణరావును రచయితగా సుపరిచితుల్ని చేసింది.
లక్ష్మణరావు "బతుకు పుస్తకం" పేరిట తన ఆత్మకథను రచించారు. ఉద్యోగబాధ్యతల్లో భాగంగా రష్యాలో దాదాపు 40 రష్యన్ గ్రంథాలను సరళమైన తెలుగులోకి అనువాదం చేశారు.
ఉప్పల లక్ష్మణరావు నవల రచయితగా, అనువాదకునిగా సుప్రసిద్ధుడు. ఆయన నేటి ఒడిషా రాష్ట్రంలోని బరంపురంలో 1898లో జన్మించారు.
రాజగోపాల్ రెడ్డి 1967, జూన్ 1న పాపిరెడ్డి - సుశీలమ్మ దంపతులకు తెలంగాణ రాష్ట్రం, నల్లగొండ జిల్లాలోని బ్రాహ్మణవెల్లెంల గ్రామంలో జన్మించాడు. ఉస్మానియా విశ్వవిద్యాలయం నుండి బి.ఏ. పట్టా పొందాడు. రాజగోపాల్ రెడ్డి అన్న కోమటిరెడ్డి వెంకట్ రెడ్డి మాజీ మంత్రి, ప్రస్తుతం భువనగిరి లోకసభ ఎంపిగా ఉన్నాడు.
కోమటిరెడ్డి రాజగోపాల్ రెడ్డి తెలంగాణకు చెందిన రాజకీయ నాయకుడు. ప్రస్తుతం భారత జాతీయ కాంగ్రెస్ పార్టీ తరపున మునుగోడు అసెంబ్లీ నియోజకవర్గం నుండి శానససభ్యుడిగా ఉన్నాడు. శాసన మండలి సభ్యుడిగా, భువనగిరి లోకసభ నియోజకవర్గం నుండి 15వ లోక్ సభ సభ్యుడిగా పనిచేశాడు.
కోమటిరెడ్డి రాజగోపాల్ రెడ్డి 2023 అక్టోబర్ 27న ఢిల్లీలో పార్టీ రాష్ట్ర ఇన్‌ఛార్జ్ మాణిక్‌రావు ఠాక్రే సమక్షంలో కాంగ్రెస్ పార్టీలో చేరాడు. ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో మునుగోడు అభ్యర్థిగా ప్రకటించింది.
వ్యాపారవేత్తగా ప్రసిద్ధి పొందాడు. ఆ సమయంలోనే అనేక సామాజిక కార్యక్రమాలను నిర్వహించాడు. గ్రామీణ ప్రాంతాలలో వైద్య శిబిరాలు, నేత్ర శిబిరాలు నిర్వహించాడు.
అక్‌బర్పూర్ నగరం తోంస్ నదీ, తంసా నదీ తీరాలలో ఉంది. ఇవి అక్‌బర్పూర్‌ను అక్‌బర్పూర్‌, షాజాద్‌పూర్‌లను రెండుగా విభిజిస్తుంది. జిల్లాలో ప్రధానంగా సరయూ నది, ఉత్తర సరిహద్దులో ప్రవహిస్తుంది. తండా, తండుయికల (రాజేసుల్తాన్‌పూర్, రామ్‌నగర్, బాస్ఖరి మండలాలు నదీతీరంలో ఉన్నాయి. నదీజలాలు వ్యవసాయానికి సహకరిస్తున్నాయి. దేవ్హట్, హంస్వర్ సరోవర జలాలు కూడా వ్యవసాయానికి వినియోగించబడుతున్నాయి. కతెహరి మండల నీటి అవసరానికి దర్వన్ సరసు జలాలు సహకరిస్తున్నాయి. అక్‌బర్‌పూర్, భితి, భియం, జలాపూర్ మండలాలకు చిన్న నదులు, వర్షాధార జలప్రవాహాల ద్వారా నీరు అందుతుంది.
అంబేద్కర్‌నగర్ తండ టెర్రకోటాకు ప్రసిద్ధి. ప్రాధానవృత్తులు నేత, వ్యవసాయం. జిల్లాలో ఎన్.టి.సి.పికి చెందిన ధర్మల్ పవర్ స్టేషను ఉంది. జయ్పీ గ్రూప్‌కు చెందిన సిమెంటు తయారీ ప్లాంటు కూడా ఉంది. జిల్లాలో మిఝౌరా సమీపంలో " అక్బర్‌పూర్ షుగర్ మిల్లు " ఉంది. ఇది జిల్లా కేంద్రానికి 10కి.మీ దూరంలో ఉంది. అక్బర్పూర్‌లో పలు రైసు మిల్లులు ఉన్నాయి. అక్బర్పూర్‌లో " అచల్ ఎలక్ట్రానిక్స్ " ఫ్యాక్టరీ ఉంది.
జిల్లా వైశాల్యం 2,520 చ.కి.మీ. 90% ప్రజలు చిన్న వ్యవసాయ గ్రామాలలో నివసిస్తున్నారు. " ప్రధాన మంత్రి గ్రామ సాదక్ యోజన " అనుసరించి జిల్లాలో 3,955 గ్రామాలు ఉన్నాయి. కుగ్రామాల కారణంగా నిర్వహణా సౌలభ్యం కొరకు జిల్లాలోని గ్రామాలను అక్బర్పూర్, బస్ఖరి, భితి, భియం, తందుఇకల , జలాల్పూర్, కతెహరి, రమ్నగెర్, అడోవాల్ అనే 9 తహసీళ్ళలో చేర్చారు
2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు లో వెనుకబడిన 250 జిల్లాలలో అంబేద్కర్‌నగర్ జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఉత్తరప్రదేశ్ రాష్ట్ర 24 జిల్లాలలో ఈ జిల్లా ఒకటి.
ఉత్తరప్రదేశ్ రాష్ట్రం లోని జిల్లాలలో అంబేద్కర్‌నగర్ జిల్లా ఒకటి. అక్బర్‌పూర్ పట్టణం జిల్లా కేంద్రంగా ఉంది. ఈ జిల్లా ఫైజాబాద్ డివిజన్‌లో భాగం. 1995 సెప్టెంబరు 29న ఈ జిల్లా ఏర్పడింది.
కొత్తపట్నంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాలలు రెండు ఉన్నాయి. సమీప బాలబడి కోటలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కోటలోను, ఇంజనీరింగ్ కళాశాల గుడాలిలోనూ ఉన్నాయి. సమీప వైద్య కళాశాల, మేనేజిమెంటు కళాశాల నెల్లూరులోను, పాలీటెక్నిక్ గూడూరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గూడూరులోను, దివ్యాంగుల ప్రత్యేక పాఠశాల నెల్లూరు లోనూ ఉన్నాయి.
కొత్తపట్నం అన్న గ్రామనామం కొత్త అనే పూర్వపదం, పట్నం అనే ఉత్తరపదాల కలయికతో ఏర్పడింది. వీటిలో కొత్త అన్న పదం పౌర్వాపర్యసూచి, పట్నం పట్టణానికి రూపాంతరం. పట్టణమంటే వ్యాపారకేంద్రం, నగరం, సముద్రతీరం అనే అర్థాలు వస్తున్నాయి. సముద్రతీరప్రాంతం కావడంతో ఈ గ్రామంపేరులోని పట్నం అనే పదానికి సముద్రతీర జనావాసం అనే అర్థం స్వీకరించవచ్చు.
లయను గుణ్యమైన పాటలు పడుతారు. ఎన్నో భక్తి గేయాలతో పాటు దశావతారాలు, కృష్ణ లీలలు, సారంగధర చరిత్ర, చెంచీత, అమ్మవారి చరిత్ర లాంటి కథాగేయాలను కూడా పాడుతూ సన్ని వేశాల కనుగుణమైన అభినయాలను ప్రదర్శిస్తూ వారి వారి ప్రతిభను కనపర్చే విన్యాసాలు చేస్తారు. వివిధ బంగిమల్లో తప్పెట్లు వాయించటమే కాక, ఒకరి మీద మరొకరు ఎక్కి ఒకని సహాయంతో రెండు వైపులా ఇద్దరు వ్రేలాడుతూ తప్పెటలు వాయించటం రెండు జట్లుగా విడి పోయి తప్పెట గుళ్ళు వాయిస్తూ వారి ప్రతిభను ప్రదర్శించటం అలాగే ఒక కుండ పైన ఒకరు నిలబడి అతని పైన మరొకరు నిలబడి గుళ్ళు వాయిస్తారు. విన్యాసాలలో లెగిరి అమాంతంగా క్రింద పడటం, మోకాళ్ళ మీద కూర్చుని విన్యాసంగా గుళ్ళు వాయించటం. ఇలా ఈ ప్రదర్శన ప్రేక్షకుల్ని ఆశ్చర్య పర్చే విధంగా నాలుగైదు గంటలు సాగుతుంది. పగటి పూట తమ వృత్తిని చూసు కుంటూ రాత్రి పూట ప్రదర్శనాలను ఇస్తారు. అలాగే రాత్రి పూటే శిక్షణ కూడా పొందుతారు. వారి వారి బిడ్దలకు చిన్న తనం నుంచే ఈ విద్యలో శిక్షణ యిస్తారు. ముఖ్యంగా తప్పెట గుళ్ళలో పురుషులేపాల్గొంటారు; ఒక పొరాంతానికే ప్రాముఖ్యం ఇచ్చే ఈ కళారూపం జాతీయ వుత్సవాలలోనూ విదేశాలలోనూ కూడా ప్రదర్శింప బడుతూ ఉంది.
ముఖ్యంగా ఈ కళను గొల్ల సుద్దులను ఆదరించిన యాదవులే ఈ కళనూ ఆరాధిస్తారు. ప్రదర్శన స్థాయి పెరిగే కొద్దీ ప్రదర్శకులు ప్రదర్శన మధ్యలో వారి వారి ప్రత్రిభా విశేషాలను ప్రదర్శిస్తారు. ఒకరి కంటే మరొకరు మిన్నగా రెండు భాగాలుగా చీలి పోయి పోటీలు పడతారు. ఒకరి కంటే మరొకరు తప్పెట్ల మీద వాద్య వరుసలనూ గమకాలనూ వినిపిస్తారు. ప్రదర్శనం పతాక స్థాయి చేరే సరికి సర్కసులో మాదిరి ఫీట్సు చేసే ప్రేక్షకుల్ని ఆశ్చర్య చకితుల్ని చేస్తారు. నిజానికి తప్పెట గుళ్ళ ప్రదర్శనానికి ఈ సర్కస్ ఫీట్సుకూ సమన్యయం వుండడు. ఉండక పోయినా ప్రేక్షకులు ఉత్కంఠతో ఈ సాహస ప్రదర్శనాన్ని చూస్తారు. నృత్యం చేస్తూనే వలయా కారంగా తిరుగుతూనే రయము తప్ప కుండానే, చిందులు త్రొక్కుతూనే ఒక ప్రక్క అతపెటలు వాయిస్తూనే, నెమ్మదిగా ఒకరిపైన మరొకారు ఎక్కుతూ అంచె లంచెలుగా గోపురాకారంగా నిలిచి నప్పుడు ఆ దృశ్యం ఎంతో అద్భుతంగా వుంటుంది. పై వారి బరువు నంతా క్రింది వారు భరిస్తూ వుంటే ప్రక్కనున్న కొద్ది మంది లయ తప్పకుండా పాటలు పాడుతూనే వుంటారు.
ఆంధ్ర ప్రదేశ్లో ముఖ్యంగా విశాఖపట్టణం, విజయనగరం, శ్రీకాకుళం, జిల్లాలలో తప్పెట గుళ్ళు కళారూపం ప్రచారంలో ఉంది. ఇది సంప్రదాయ నృత్యం. గొల్ల కులానికి చెందిన వారు ఎక్కువగా చేస్తూ వుంటారు. వారికి పశువులూ, గొఱ్ఱెలూ, మేకల మందలూ ఎక్కువ. వర్షాలు పడక పశు గ్రాసానికి కూడా కష్టమై నప్పుడు భగవంతుని కటాక్షంకోసం చేసే దేవతా రాధనలో ఈ తప్పెట గుళ్ళు ప్రముఖ స్థానం వహిస్తాయంటారు.ముఖ్యంగా యాదవులు జరిపే గంగ జాతర దశావతారాలు ముఖ్య మైనవి. కాటమ రాజు భార్య గంగమ్మ, పార్వతీ దేవి శివుని ఆజ్ఞ మేరకు కాటమ రాజు భార్యగా జన్మించిందనీ, ఆ గంగమ్మ యాదవ కులానికి ఆరాద్య దేవత అనీ, యాదవుల నమ్మకం. శివుని దర్శించిన భక్తు లందరికీ అన్ని వాయిద్యాలనూ ఇచ్చి వేయగా మిగిలి పోయిన తప్పెట గుళ్ళను మాత్రం మిగిలిని యాదవులకు ఇచ్చారని వారి కథనం. తప్పెట గుళ్ళు రొమ్ముకు వ్రేలాడే తట్ట్లు కట్టు కుంటారు. రొమ్ము మీదే ఆ వాయిద్యం తప్పెట గుళ్ళు:
అది ఆ నాటి కళింగాంధ్ర దేశంలో ఉత్తమ కళారూపంగా వెలుగొందిన జానపద కళారూపం. అది ఈనాడు కను మరుగై పోతూ ఉంది. ఈనాడు ఉత్తరాంధ్ర దేశంలో పల్లెటూళ్ళలో పల్లె ప్రజలు పోషణతో సంరక్షింపబడుతూ ఉంది. ప్రతి ఏటా జరిగే దేవతల కొలువుల్లోనూ, జాతర్లలోనూ పండుగ దినాల్లోనూ ఉత్సాహంగా ప్రదర్శింపబడుతూ ఉంది. తప్పెట గుళ్ళు జానపద సంగీత నాట్య దృశ్య రూపకం, రేకుతో గుండ్రంగా తయారు చేసిన తప్పెట లాంటి ఒక వాయిద్య పరికరాన్ని రొమ్ములపై కట్టుకుని రెండు చేతులతోనూ వివిధ గతులలో ఉధృతంగా వాయిస్తూ, కాళ్ళకు గజ్జెలు కట్టి ఒకే విధమైన రంగుల నిక్కర్లను తొడిగి, కేకలతో రూపాలతో కేరింతాలు కొడుతూ, ఆనందంతో వలయాకారంగా తిరుగుతూ కట్టు దిట్తమైన శాస్త్రీయ మైన అడుగులతో అందరూ వంగుతూ, లేస్తూ, గెంతుతూ, సుదీర్ఘ రాగాలతో ఆలాపన చేస్తూ మృదు మధుర మైన సంగీతంతో మధురంగా పాటలు పాడుతూ ప్రేక్షకులను రంజింప చేస్తారు.
ప్రదర్శన స్థాయి పెరిగేకొద్దీ వారిలో వారు ఒక్కొక్కరు తమ ప్రతిభా విశేషాలను ప్రదర్శిస్తారు. ఒకరిని మించి మరియొకరు దరువులు వేసి దరువులకనుగుణంగా ఆడతారు. వాయిద్యవరుసలను గమకాలను వినిపిస్తారు. ప్రదర్శన పతాకస్థాయికి చేరుకునేటప్పటికి సర్కస్ ఫీట్లు లాంటి ఫీట్లు చేస్తారు. నృత్యం చేస్తూనే, లయ తప్పకుండా, వలయాకారం తప్పకుండా చిందులు తొక్కుతూనే ఒక ప్రక్క తప్పెట్లు వాయిస్తూనే నెమ్మదిగా ఒకరిపై మరొకరు ఎక్కుతూ అంచెలంచెలుగా గోపురం ఆకారంలో నిలిచి చివరన మరో వ్యక్తి నలబడి తప్పెట్లు వాయిస్తాడు. చివరికి ఒక్కొక్కరుగా దిగుతారు. మొగ్గలు వేస్తారు. ఒక వ్యక్తి క్రింద వెల్లకిల పడుకొని దరువులు వేస్తూ కాళ్ళను భూమికి తాకిస్తూ చుట్టు తిరుగుతాడు. కుండపై నిలబడి నృత్యం చేస్తారు. రెండు, మూడు చెంబులను నీటితో తలపై పెట్టుకొని అవి పడిపోకుండా నృత్యం చేస్తారు.
తప్పెటగుళ్ళు, ఉత్తరాంధ్ర యాదవుల కళారూపం. ఈనాటికీ పల్లె గ్రామాలలో నాగరికతకు దూరముగానున్న గొల్ల కులస్థులు ప్రదర్శించే తప్పెటగుళ్ళు కొన్ని వందలు సంవత్సరాలుగా చెక్కు చెదరకుండా ఈ కళారూపాన్ని కాపాడుకొస్తున్నారు. కోనారులు, యాదవులు, గొల్లలుగా పిలువబడే ఈ కులస్థులు గ్రామీణ ప్రాంతాలలో ఎక్కువగా ఈ నాటికీ మేకలు, గొర్రెల మందలపై ఆధారపడి జీవనం సాగిస్తున్నారు. విద్యకు దూరమై పొద్దంతా గొర్రెలను, మేకలను పొలాలలోను, అడవులలోనూ మేపుతారు. రాత్రిపూట మందలవద్ద గొర్రెలకు కాపలా కాస్తుంటారు. వీరు ఒంటరితనాన్ని మరచిపోవడానికి వీరు నోట నుండి అనేక రకాలైన పాటలు వస్తుంటాయి. కుటుంబాలకు దూరంగా, రాత్రి పూట మందకాపలా సమయంలో వీరు ఈ తప్పెటగుళ్ళుపాట, గొల్లచెరువు మొదలైన పాటలను, కాటమరాజు కథలు పాడుతుంటారు.
రామాయణం, మహాభారతం, భాగవతము పురాణాలలో ఇతిహాసాలలోని కావ్యాలలో ఈ కళాకారులు గేయరూపకాలుగా అల్లుతుంటారు. 19 వ శాతాబ్దానికి చెందిన శ్రీకాకుళం నివాసి బలివాడ నారాయణ రాసిన తొలి తప్పెటగుళ్ళు కథా గేయం "శ్రీకృష్ణ" ఇప్పటికీ చాలా ప్రచారంలో ఉందని తెలుస్తుంది. అయితే ఈ కళాకారుల నోటిద్వారా మౌఖిక సాహిత్యం, మాండలికాలు, గ్రామీణ యాస, భాషలతో కూడిన పదాలే వస్తాయి. చెంచులక్ష్మి, సారంగధర, తూర్పుభాగవతం దరువులు, లక్ష్మణమూర్చ, తేలుపాట, గాజులోడిపాట, రెల్లిదానిపాట, మందులోడిపాట, చుట్టపాట, పాలు, చల్లలమ్మడం, స్థానిక ఇతివృత్తాల ఆధారంగా పాటలు పాడతారు. అయితే ఒక చరనం పాడి దానిని అనేక తాళ వరుసలతో పాడి దరువులు వేసి నృత్యం చేసి సుమారు కొన్ని గంటలు పాటు రెండు మూడు చరణాలను సాగదీసి పాడతారు.
తప్పెట గుళ్ళు బృందానికి ఒక నాయకుడు వుంటాడు.అతనే ఆ బృందానికి గురువు. నాయకుని చెప్పు చేతల్లో ప్రదర్శనం సాగుతుంది. కేవలం తప్పెట గుళ్ళతో నృత్యం చెయ్యటం మాత్రమే కాక నాయకుడు, రామాయణం, భారతం బొబ్బిలియుద్ధం మొదలైన కథలను చెపుతూ మధ్య మధ్య రంధరంధరా మా స్వామి జన్నయ్య వంటి కొన్ని కీర్థనలు పాడుతూ ప్రేక్షకులను సంభ్ర మాశ్చర్యాలలో ముంచెత్తుతారు.లయ బద్ధంగా నృత్యం చేసే ఈ బృందాలలో ఇరవై మంది వరకూ వుంటారు. ఎంత మందైనా వుండవచ్చు.కాని వారు సమర్థులై వుండాలి. తాళం,లయ తెలిసి తప్పకుండా నృత్యం చేయ గలిగి వుండాలి. క్రమం తప్పకుండా వలయా కారంగా తిరుగుతూ వీరు చేసే నృత్యం కన్నుల పండువుగా వుంటుంది.
ముఖ్యంగా ఈ ప్రదర్శనాలు జాతర్లలోనే జరుగుతాయి. ఈ ప్రదర్శినం రాత్రి పూటే ప్రదర్శింప బడుతుంది. ప్రదర్శన మంతా అభినయ విన్యాసంతో తొణికిస లాడుల్తుంది. పాటకు తగిన తాళం, తాళానికి తగిన లయ, లయకు తగిన నృత్యం నోటితో పాట, ముఖంలో ఉత్సాహ వుద్రేకాలతో కూడిన సాత్విక చలనం కొట్ట వచ్చి నట్లు కనబడతాయి. తప్పెట గుళ్ళు ప్రదర్శనం ఏ గ్రామంలో ఇవ్వ దలచుకుంటారో ఆ గ్రామ పెద్దల వద్ద పావలా డబ్బులతో కొంచెం బెల్లం బజానాగా స్వీకరించి ఏ తేదీన ప్రదర్శనం ప్రదర్శించాలో నిర్ణయించు కుంటారు.
తప్పెట గుళ్ళను ప్రదర్శించేటప్పుడు వీరు రంగురంగుల బనియన్లు ధరిస్తారు. కాళ్ళకు గజ్జెలు కట్టుకొని ఒకే విధమైన రంగు రంగుల నిక్కర్లను తొడిగి, లంగోటి లాంటి గోచీలను ధరించి, రేకుతో గుండ్రంగా తయారుచేసిన తప్పెటగుండెను గుండెకు కట్టుకొని రెండు చెతులతో వివిధ గతులలో ఉధృతంగా వాయిస్తారు. కేకలతో, అరుపులతో కేరింతలు కొడుతూ, ఆనందంగా గుండ్రంగా తిరుగుతూ శాస్త్రీయమైన అడుగులతో అందరూ గంతులేస్తూ, గెంతుతూ సుదీర్ఘ రాగాలతో ఆలాపన చేస్తూ తప్పెటలను కొడుతూ పాటలు పాడతారు.
తప్పెటగుళ్ళూ పాట మొదట శ్రీకాకుళం జిల్లా లోనే పుట్టిందంటారు. అయినా ఇది శ్రీకాకుళం, విజయనగరం, విశాఖపట్టణం, తూర్పు గోదావరి జిల్లాలవరకు విస్తరించింది. గొల్లలు ఎక్కువగా ఉండే ప్రతి గ్రామంలో తప్పెటగుళ్ళు బృందం ఒకటి ఉంటుంది. ఇప్పటికీ ఈ నాలుగు జిల్లాల్లో పెద్ద పెద్ద బృందాలు ఇక ఎన్ని ఉంటాయో చెప్పలేము. అయితే ఇది ఏ జిల్లాలో పుట్టినా గొల్లవారి నోటిలో గొల్లవారి మందలలో పుట్టిందనేది నిజం. దీనికి 400 సంవత్సరాల చరిత్ర ఉన్నట్లు తెలుస్తోంది.